এসব বলতে বলতেই ফিরে এল দাবার প্রসঙ্গ। তেহরানে ইয়ুথ চেস চ্যাম্পিয়নশিপে চ্যাম্পিয়ন হওয়ার পর বিশ্বনাথন আনন্দের সঙ্গে তার দেখা হয়েছিল সেই গল্পে। দীপ্তায়নের আইডল অবশ্য নরওয়ের ম্যাগনাস কার্লসেন। কঠিন গেমে যখন চাপে পরে যায় তখন দীপ্তায়ন কিভাবে মনোসংযোগ করে জানেন? এখন আর চাপ মনে হয় না, অভ্যাস হয়ে গেছে। না হলেই আদ্যা মায়ের শরনাপন্ন হয়। স্কোর শিটেও লেখা থাকে আদ্যা মায়ের নাম। মনোসংযোগ বাড়াতে তাই নিয়ম করে রোজ মিনিট দশেক আদ্যা মায়ের সামনে মেডিটেশন। আদ্যা মা যেন দীপ্তায়নের জিওনকাঠি। লক্ষ্যে স্থির। টার্গেট যত দ্রুত সম্ভব রেটিং (২৫৬১) বাড়ানো। রেটিং পয়েন্ট ২৬০০ করতে হবে তাড়াতাড়ি। আত্মবিশ্বাসী দীপ্তায়ন। বলছে, এগিয়ে যেতে হবে বিশ্বচ্যাম্পিয়ন হওয়ার দিকে ........... শেষে জানতে চেয়েছিলাম মনের মানুষ কেউ আছে কিনা ? লাজুক হাসি আর ছোট্ট উত্তর, “চেকমেট” !!!